KAVAND

PRESIDENDI MÄÄRUS NR ...

Tallinn, ….. ……….. 2024

**Eesti Panga presidendi**

**määruse muutmine**

**Määrus kehtestatakse hädaolukorra seaduse § 37 lõike 2 ning krediidiasutuste seaduse § 3 lõigete 3 ja 31 alusel.**

§ 1. Eesti Panga presidendi 13. juuli 2018. aasta määruses nr 7 „Makseteenuse ja sularaharingluse kirjeldus ja toimepidevuse nõuded“ tehakse järgmised muudatused:

**1)** paragrahvi 5 lõike 1 punktis 1 asendatakse sõna „küberrünnak“ sõnaga „küberintsident“;

**2)** paragrahvi 5 lõike 1 punktis 2 asendatakse sõna „infosüsteemide ja seadmete rikked“ tekstiosaga „võrgu- ja infosüsteemide rikked“;

**3)** paragrahvi 5 lõike 1 punktis 6 asendatakse tekstiosa „telefoniteenuse, mobiiltelefoniteenuse ja andmesideteenuse katkestus“ tekstiosaga „telefoni-, mobiiltelefoni- ja andmesideteenuse pikaajaline katkestus“;

**4)** paragrahvi 5 lõiget 2 täiendatakse punktiga 5 järgmises sõnastuses:

„5) seadistab isikutele, keda seadus või elutähtsa teenuse toimepidevust korraldav asutus on kohustanud vastu võtma kaardimaksetehinguid võrguühenduseta režiimis nende nõudmisel hiljemalt 6 kuu jooksul nende kasutuses olevad makseterminalid selliselt, et võimalik on teha tehinguid võrguühenduseta režiimis kuni 200 euro ulatuses tehingu kohta.“

**5)** paragrahvi 6 lõike 1 punktis 4 asendatakse sõnad „hädaolukorras suudab ta“ sõnaga „suudab“;

**6)** paragrahvi 6 lõiget 1 täiendatakse punktidega 5-8 järgmises sõnastuses:

„5) juhul kui kaardimaksete tavapärane taristu ei ole kättesaadav, on klientidel end VÕS § 709 lõikes 122 sätestatud tugeva autentimisega tuvastades võimalik teha kaardimakseid neile teenuseosutaja määratud limiitide ulatuses vastavalt seadistatud makseterminalides;

6) on olemas tehniline valmisolek isikut tõendavate dokumentide seaduse § 94 lõikes 31 nimetatud sertifitseerimisteenuse osutaja poolt osutatava elektroonilise isikutuvastamise teenuse toimepidevust tagavate võrguühenduseta varulahenduste kasutamiseks;

7) on olemas tehniline valmisolek võtta klientidelt töötlemiseks vastu andmekogumitena esitatavaid maksejuhised vähemalt ühel alternatiivsel viisil lisaks tavapärasele lahendusele;

8) teenuseosutajate vahel toimib sularahaautomaatide ristkasutus sularaha maksekontolt väljavõtmise tehingute teostamiseks. Teenuseosutaja võib ristkasutust piirata vaid põhjendatud juhtudel, teavitades piiramisest ja selle põhjustest viivitamata Eesti Panka ja Finantsinspektsiooni.“;

**7)** paragrahvi 7 muudetakse ja sõnastatakse järgmiselt:

„§ 7. Elutähtsa teenuse katkestuse lubatud aeg

(1) Elutähtsa teenuse katkestuse lubatud aeg on kuni 12 tundi.

(2) Elutähtsa teenuse katkestus on olukord, kus elutähtsa teenuse osutamise tõrgete tõttu langeb teenuse tehingute arv alla 20% eelneva sarnase perioodi keskmisest tehingute arvust.

(3) Teenuseosutaja arvutab hädaolukorra seaduse § 39 lõike 5 alusel kehtestatud määruses nimetatud elutähtsa teenuse katkestuse ulatuse suhtarvu katkenud ja tagasilükatud kliendipöördumiste arvu suhtena kliendipöördumiste koguarvu.“

**8)** paragrahvi 8 lõikes 3 asendatakse tekstiosa „1, 3, 5, 6 ja 7“ tekstiosaga „5, 6 ja 7 ja § 36 lõike 11 punktides 1 ja 3“;

**9)** paragrahvi 10 lõiget 1 muudetakse ja sõnastatakse järgmiselt:

„(1) Elutähtsa teenuse ulatuslikust või raskete tagajärgedega katkestusest põhjustatud hädaolukorraga on tegemist juhul, kui on täidetud järgmised tingimused:

1) teenuse katkestus on pikaajaline või mõjutab olulist osa teenuse kasutajatest;

2) teenuse taastamine vajab Eesti Panga hinnangul erakorraliste meetmete rakendamist.“;

**10)** paragrahvi 10 lõige 2 tunnistatakse kehtetuks;

**11)** paragrahvi 11 lõikes 1 asendatakse sõnad „esimesel võimalusel“ sõnaga „viivitamata“.

**§ 2.** Määrus jõustub 1. jaanuaril 2025. a.

Madis Müller

president